cyanic-selkie/wikianc huggingface dataset:
বাংলাদেশের লোক সাহিত্য
ভাটিয়ালি
ভাটিয়ালী বাংলাদেশের ভাটি অঞ্চলের জনপ্রিয় লোকগীতি। বিশেষ করে নদ-নদী পূর্ণ ময়মনসিংহ অঞ্চলের ব্রহ্মপুত্র নদের উত্তর-পূর্ব দিকের অঞ্চলগুলোতেই ভাটিয়ালী গানের মূল সৃষ্টি, চর্চাস্থল এবং সেখানে এ গানের ব্যাপক প্রভাব রয়েছে। বাউলদের মতে ভাটিয়ালী গান হলো তাদের প্রকৃতিতত্ত্ব ভাগের গান। ভাটিয়ালী গানের মূল বৈশিষ্টা হলো এ গানগুলো রচিত হয় মূলত মাঝি, নৌকা, দাড়, গুন ইত্যাদি বিষয়ে।
গম্ভীরা
মূল নিবন্ধঃ গম্ভীরা।
বাংলাদেশের চাঁপাইনবাবগঞ্জ জেলা ও পশ্চিমবঙ্গের মালদহ অঞ্চলে গম্ভীরার প্রচলন রয়েছে। চাঁপাইনবাবগঞ্জ জেলা অঞ্চলের গম্ভীরার মুখ্য চরিত্রে নানা-নাতি খুব জনপ্রিয়।সনাতন ধর্মালম্বীদের অন্যতম দেবতা শিব। শিবের অপর এক নাম‘গম্ভীর’। শিবের উৎসবে শিবের বন্দনা করে যে গান গাওয়া হত- সেই গানের নামই কালক্রমে হয়ে যায়‘গম্ভীরা’। শিব> গম্ভীর> গম্ভীরা। পালা-গম্ভীরায় অভিনয়ের মাধ্যমে এক একটা সমস্য তুলে ধরা হত। চৈত্র-সংক্রান্তিতে পালা-গম্ভীরা পরিবেশন করা হত।
কবিগান
মূল নিবন্ধঃ কবিগান।
কবিগান বাংলা লোকসংগীতের একটি বিশেষ ধারা। এই ধারায় লোককবিরা প্রতিযোগিতামূলক গানের আসরে অংশগ্রহণ করে থাকেন। কবিগান সাধারণত দুটি দলের দ্বারা গীত হয়। প্রত্যেকটি দলের নেতৃত্বে থাকেন একজন "কবিয়াল" বা "সরকার"। তার সহকারী গায়কদের বলা হয় "দোহার"। এঁরা সাধারণত নেতার কথাগুলিই পুণরাবৃত্তি করেন।
জারিগান
মূল নিবন্ধঃ জারিগান।
জারি শব্দটির অর্থ বিলাপ বা ক্রন্দন। এ শব্দটির উৎস-মূল ফার্সি ভাষা। তবে, বাংলায় এসে শব্দটি অর্থ ব্যাপকতা লাভ করেছে। বাংলাদেশে মহররমের বিশেষ দিনে কারবালার শোকাবহ ঘটনা অবলম্বনে নৃত্যগীত সহকারে যে কাহিনী পরিবেশিত হয় তা সাধারণভাবে জারিগান বলে পরিচিত। ১৭শ শতক থেকে বাংলায় এই গানের ধারা প্রচলিত।
মৈমনসিংহ গীতিকা
মূল নিবন্ধঃ মৈমনসিংহ গীতিকা।
ময়মনসিংহ অঞ্চলের প্রচলিত পালাগানগুলোকে একত্রে মৈমনসিংহ গীতিকা বলা হয়। এই গানগুলো প্রাচীন কাল থেকে মানুষের মুখে মুখে প্রচারিত হয়ে আসছে। তবে ১৯২৩-৩২ সালে ডক্টর দীনেশচন্দ্র সেন এই গানগুলো সম্পাদনা করে কলকাতা বিশ্ববিদ্যালয় হতে প্রকাশ করেন। বর্তমান নেত্রকোণা জেলার আইথর নামক স্থানের আধিবাসী চন্দ্রকুমার দে এসব গাঁথা সংগ্রহ করছিলেন।
পূর্ববঙ্গ-গীতিকা
মূল নিবন্ধঃ পূর্ববঙ্গ-গীতিকা।
পূর্ববঙ্গ অঞ্চলের প্রচলিত লোকসাহিত্যকে একত্রে পূর্ববঙ্গ গীতিকা বলা হয়। প্রাচীন কাল থেকে মানুষের মুখে মুখে প্রচলিত হয়ে আসা পালাগুলি বাংলা সাহিত্যের অমূল্য সম্পদ। ১৯২৬ সালে ডক্টর দীনেশচন্দ্র সেন কলকাতা বিশ্ববিদ্যালয়ের অর্থ সাহায্যে পালাগুলো সম্পাদনা করে প্রকাশ করেন। পরে ১৯৭১-১৯৭৫ সালে ক্ষিতীশচন্দ্র মৌলিক ও সাত খণ্ডে প্রাচীন পূর্ববঙ্গ গীতিকা প্রকাশ করেন।
সিলেট গীতিকা
মূল নিবন্ধঃ সিলেট গীতিকা।
সিলেটের লোকমানুষের রচিত মৌখিক কেচ্ছা, কাহিনী, যাত্রা-পালা ইত্যাদি লোকভাণ্ডারকে এক সাথে সিলেট গীতিকা হিসেবে আখ্যায়িত করা হয়। সিলেট অঞ্চলের প্রাচীন লোকমানুষের দৈনন্দিন জীবনধারা, আদিবাসী মানুষের জীবন-জীবিকা, সামন্ততান্ত্রিক শাসন প্রণালী, গ্রামীণ লোকচার, আবেগ অনুভূতি, প্রেম-বিরহ, যুদ্ধ-বিগ্রহ এবং মানবিকতা সম্মেলিত গাঁথাকেই সিলেট গীতিকার উৎস বলে ধরা হয়। অধ্যাপক আসদ্দর আলীর পদত্ত তালিকা অনুসারে ১২০টি লোকগাথাকে সিলেট গীতিকায় অন্তর্ভুক্ত করা হয়েছে এছাড়া চৌধুরী গোলাম আকবর সাহিত্যভূষণ ১৯৬৮ সালে বাংলা একাডেমী থেকে ১০ টি গীতিকা নির্বাচন করে একত্রে সিলেট গীতিকা নাম দিয়ে প্রকাশ করেন।
লোকগল্প
লোকগল্প হচ্ছে সেসমস্ত গল্প মানুষের মুখে মুখে প্রজন্মের পর প্রজন্ম পাড়ি দিচ্ছে। এগুলো গদ্য আকারে রচিত এবং সরল কিংবা জটিল হতে পারে। বিষয়, অর্থ এবং গঠনের উপর ভিত্তি করে লোকগল্প হতে পারে রূপকথা, মিথ, অ্যাডভেঞ্চার গল্প, বীরত্বের গল্প, ঐতিহাসিক গল্প, মনীষীদের গল্প। এদেশীয় গল্পের চরিত্রগুলো মূলত ভাগ্যনির্ভর এবং গল্পগুলোতে জ্ঞান, বুদ্ধির বদলে জাদুকরী শক্তির প্রাধান্য দেখা যায়।
চন্দ্রকুমার দে
চন্দ্রকুমার দে (১৮৮৯ - ১৯৪৬) একজন লেখক ও সংগ্রাহক ছিলেন। বহুকাল ধরে যেসব লোকগল্প, লোকগীতি পূর্ব বাংলায় বিশেষত বাংলাদেশের ময়মনসিংহে প্রচলিত সেগুলোর তিনি সুবিখ্যাত সংগ্রাহক ছিলেন। তাকে বাংলা লোকসাহিত্যের একজন গুরুত্বপূর্ণ সংগ্রাহক হিসেবে গণ্য করা হয়। তিনি যেসব লোকসাহিত্য সংগ্রহ করেছেন সেগুলো কলকাতা বিশ্ববিদ্যালয় থেকে মৈমনসিংহ গীতিকা (১৯২৩) এবং পূর্ববঙ্গ-গীতিকা (১৯২৩-১৯৩২) নামে প্রকাশিত হয়।
প্রাথমিক জীবন
চন্দ্রকুমার দে ময়মনসিংহ জেলার আইথর গ্রামে জন্মগ্রহণ করেন। তার পিতা রাম কুমার দের পূর্বপুরুষদের নিবাস ছিল নেত্রকোণা জেলার কেন্দুয়া উপজেলার রাঘবপুর গ্রামে। অতি অল্পবয়সেই তিনি পিতা-মাতা উভয়কেই হারান এবং সেই সময় থেকেই তাকে উপার্জনের জন্য কাজ করতে হয়েছিল। সংস্কৃত সম্পর্কে সামান্য জ্ঞান লাভ ছাড়া তিনি কোন প্রাতিষ্ঠানিক শিক্ষা লাভ করতে পারেননি।
কর্মজীবন
প্রথমে তিনি একটি মুদি দোকানে মাসপ্রতি এক রুপি বেতনে চাকরি নেন। কাজের প্রতি মনোযোগ না থাকায় তার এক টাকা বেতনের চাকরিটি চলে যায়। পরবর্তীতে তারানাথ তালুকদার মাসপ্রতি ২ রুপী বেতনে তাকে কর আদায় সম্পর্কিত কাজে নিযুক্ত করেন। ১৯১২ সালে তিনি ময়মনসিংহ থেকে প্রকাশিত সৌরভ পত্রিকায় লোকসাহিত্যের উপর কিছু নিবন্ধ প্রকাশ করেন। এই পত্রিকার সম্পাদক কেদারনাথ মজুমদার চন্দ্রকুমার দের প্রতিভা আবিষ্কার করেন এবং এই প্রবন্ধগুলোর মাধ্যমে সুধীসমাজের কাছে তার পরিচিতি ঘটে। এছাড়া তিনি চন্দ্রকুমারকে গৌরীপুর এর জমিদারীতে গোমস্তার কাজ পাইয়ে দিয়েছিলেন মাসপ্রতি ৮ রুপী বেতনে। কর আদায়ের জন্য বিভিন্ন গ্রাম ভ্রমণের সুবাদে তিনি কবিগান ও পালাগান শ্রবণের সুযোগ পেয়েছিলেন এবং লিপিবদ্ধ করেছিলেন কিন্তু খাজনা প্রায় কিছুই আদায় করেননি।
১৩২০ বঙ্গাব্দে (১৯১৩ খ্রিষ্টাব্দ) সৌরভ পত্রিকার ফাল্গুন সংখ্যায় চন্দ্রকুমার দের 'মহিলা কবি চন্দ্রাবতী' নামক প্রবন্ধ প্রকাশিত হয়। দীনেশচন্দ্র সেন এই প্রবন্ধটি পড়ে অভিভূত হন এবং আরও তিনজন লোকসাহিত্য সংগ্রাহকের সাথে চন্দ্রকুমার দে কে কলকাতা বিশ্ববিদ্যালয়ের পালাগানের সংগ্রাহকের পদে নিযুক্ত করেন। তার মাসপ্রতি বেতন ছিল ৭০ রুপী।
সংগ্রহ
তাঁর সংগৃহীত যে সমস্ত পালা পূর্ববঙ্গ গীতিকায় প্রকাশিত হয়েছে সেগুলোর কয়েকটির নাম হল:
এই পালাগুলোর অধিকাংশই ময়মনসিংহ ও সিলেট থেকে সংগ্রহ করা হয়।
মৃত্যু
চন্দ্রকুমার দে ১৯৪৬ সালে ময়মনসিংহের নওমহলে বসবাসকালীন এস কে হাসপাতালে মৃত্যুবরণ করেন। ময়মনসিংহের ব্রহ্মপুত্র নদের পাড়ে অবস্থিত কেওয়াটখালী শ্মশান ঘাটে (বর্তমানে পৌরসভার অধীন শ্মশান) তাকে দাহ করা হয়। পরিবারের পরিজনরা তার স্মৃতি রক্ষার্থে সেখানে একটি ছাতার আকৃতির স্মৃতি স্তম্ভ নির্মাণ করেছিলেন। ১৯৭১ সালে মুক্তিযুদ্ধের সময় পাক হানাদার বাহিনী তা ভেঙ্গে গুড়িয়ে দেয়।
দক্ষিণ চীন সাগর
দক্ষিণ চীন সাগর হল পশ্চিম প্রশান্ত মহাসাগরের একটি প্রান্তিক সাগর। এটি প্রায় ৩৫,০০,০০০ বর্গ কিমি (১৪,০০,০০০ বর্গ মাইল) এলাকা জুড়ে উত্তরে দক্ষিণ চীনের তীর (নামের কারণ), পশ্চিমে ইন্দোচীন উপদ্বীপ, পূর্বে তাইওয়ান ও উত্তর-পশ্চিম ফিলিপাইন দ্বীপপুঞ্জ (প্রধানত লুসোন, মিন্দোরো এবং পালাওয়ান) এবং দক্ষিণে বোর্নিও, পূর্ব সুমাত্রা ও বাঙ্কা বেলিতুং দ্বীপপুঞ্জ দ্বারা পরিবেষ্টিত। এটি তাইওয়ান প্রণালী হয়ে পূর্ব চীন সাগর, লুসোন প্রণালী হয়ে ফিলিপাইন সাগর, পালাওয়ানের চারপাশের প্রণালীর মাধ্যমে সুলু সাগর (যেমন মিন্দোরো ও বালাবাক প্রণালী), সিঙ্গাপুর প্রণালী হয়ে মালাক্কা প্রণালী এবং কারিমাতা ও বাঙ্কা প্রণালী হয়ে জাভা সাগরের সঙ্গে যোগাযোগ রক্ষা করে। থাইল্যান্ড উপসাগর ও তনকিনের উপসাগরও দক্ষিণ চীন সাগরের অংশ। রিয়াউ দ্বীপের দক্ষিণে অগভীর জলভাগ নাতুনা সাগর নামেও পরিচিত।
দক্ষিণ চীন সাগর অসাধারণ অর্থনৈতিক ও ভূ-কৌশলগত গুরুত্বের একটি অঞ্চল। বিশ্বের সামুদ্রিক নৌ পরিবহনের এক-তৃতীয়াংশ সাগরটির মাধ্যমে সংগঠিত হয়, প্রতি বছর ৩ ট্রিলিয়ন মার্কিন ডলারের বেশি বাণিজ্য বহন করে। বিশ্বাস করা হয়, যে সাগরটির সমুদ্রতলের বিশাল খনিজ তেল ও প্রাকৃতিক গ্যাসের মজুদ নিচে রয়েছে। এতে লাভজনক মৎস্যও রয়েছে, যা দক্ষিণ-পূর্ব এশিয়ার লক্ষ লক্ষ মানুষের খাদ্য নিরাপত্তার জন্য অত্যন্ত গুরুত্বপূর্ণ।
সম্মিলিতভাবে বেশিরভাগ ছোট জনবসতিহীন দ্বীপ, দ্বীপপুঞ্জ (কেস এবং শোলস), রিফ/এটলস এবং শত শত সংখ্যক সমুদ্রসীমার সমন্বয়ে বেশ কয়েকটি দ্বীপপুঞ্জের গুচ্ছ নিয়ে গঠিত দক্ষিণ চীন সাগর দ্বীপপুঞ্জ বিভিন্ন দেশের সার্বভৌমত্বের প্রতিদ্বন্দ্বী দাবির অধীনে রয়েছে। এই দাবিসমূহ দ্বীপ ও সাগরের জন্য ব্যবহৃত বিভিন্ন নামের মধ্যেও প্রতিফলিত হয়।
ভূতত্ত্ব
thumb|[[ভিয়েতনাম|ভিয়েতনামের দক্ষিণ-পূর্ব উপকূলে মুই নে গ্রাম হতে দক্ষিণ চীন সাগরে সূর্যাস্তের' দৃশ্য]] সাগরটি একটি ডুবে যাওয়া মহীসোপানের উপরে অবস্থিত; সাম্প্রতিক বরফ যুগের সময় বৈশ্বিক সমুদ্রপৃষ্ঠ শত শত মিটার নিচে ছিল এবং বোর্নিও এশীয় মূল ভূখণ্ডের অংশ ছিল।
সম্পদ
দক্ষিণ চীন সাগর ভূ-রাজনৈতিক অর্থে জলভাগের অত্যন্ত গুরুত্বপূর্ণ একটি অংশ। এটি বিশ্বের দ্বিতীয় সর্বাধিক ব্যবহৃত সামুদ্রিক পথ, যখন পণ্য সম্ভারের (টন) পরিপ্রেক্ষিতে বিশ্বের বার্ষিক বাণিজ্যিক নৌ বহরের ৫০% এরও বেশি মালাক্কা প্রণালী, সুন্দা প্রণালী ও লম্বক প্রণালী অতিক্রম করে। মালাক্কা প্রণালী দিয়ে প্রতিদিন ১.৬ মিলিয়ন ঘনমিটার (১০ মিলিয়ন ব্যারেল) অপরিশোধিত খনিজ তেল প্রেরণ করা হয়, যেখানে ২০ শতকের মাঝামাঝি সময়ের তুলনায় অনেক কম হলেও নিয়মিত জলদস্যুতার খবর পাওয়া যায়।
অঞ্চলের মালিকানার দাবি
বেশ কয়েকটি রাষ্ট্র দক্ষিণ চীন সাগরের উপর প্রতিযোগিতামূলক আঞ্চলিক দাবি করেছে। এই ধরনের বিরোধকে এশিয়ার সবচেয়ে সম্ভাব্য বিপজ্জনক বিন্দু হিসেবে বিবেচনা করা হয়েছে। গণপ্রজাতন্ত্রী চীন (পিআরসি) ও প্রজাতন্ত্রী চীন (আরওসি, যা সাধারণত তাইওয়ান নামে পরিচিত) প্রায় সমগ্র সমুদ্রভাগকেই নিজেদের বলে দাবি করে, যা তাদের দাবিসমূহকে সীমানা "নাইন-ড্যাশ লাইন" নামে নির্ধারণ করা, যা উক্ত অঞ্চলের কার্যত অন্য সব রাষ্ট্রের দাবির সঙ্গে করে। প্রতিযোগিতামূলক দাবির মধ্যে রয়েছে:
চীন ও ভিয়েতনাম উভয়ই তাদের দাবির বিচারের ক্ষেত্রে জোরালো হয়েছে। চীন ও দক্ষিণ ভিয়েতনাম প্রত্যেকে ১৯৭৪ সালের আগে প্যারাসেল দ্বীপপুঞ্জের কিছু অংশ নিয়ন্ত্রণ করেছিল। ১৯৭৪ সালে একটি সংক্ষিপ্ত সংঘর্ষের ফলে ১৮ জন চীনা ও ৫৩ জন ভিয়েতনামী মারা যায় এবং সেই সময় থেকে চীন সম্পূর্ণ প্যারাসেল নিয়ন্ত্রণ করে। স্প্র্যাটলি দ্বীপপুঞ্জ একটি নৌ-সংঘর্ষমূলক স্থান হয়েছে, যেখানে ১৯৮৮ সালের মার্চ মাসে জনসন সাউথ রিফের দক্ষিণে ৭০ জনের বেশি ভিয়েতনামী নাবিক নিহত হয়েছিল। বিতর্কিত দাবিদাররা নিয়মিত নৌবাহিনীর মধ্যে সংঘর্ষের খবর দেয়।
সাধারণভাবে আসিয়ান এবং বিশেষ করে মালয়েশিয়া নিশ্চিত করতে আগ্রহী ছিল, যে দক্ষিণ চীন সাগরের মধ্যে আঞ্চলিক বিরোধ যেন সশস্ত্র সংঘর্ষে পরিণত না হয়। যেমন, অঞ্চলটির ওপর সার্বভৌমত্বের সমস্যা মীমাংসা না করে যৌথভাবে এলাকার উন্নয়ন ও মুনাফা সমানভাবে ভাগ করে নেওয়ার দাবিতে ওভারল্যাপিং দাবির ক্ষেত্রে যৌথ উন্নয়ন কর্তৃপক্ষ গঠন করা হয়েছে। এটি বিশেষত থাইল্যান্ড উপসাগরের ক্ষেত্রে সত্য। সাধারণত, চীন দ্বিপক্ষীয়ভাবে প্রতিদ্বন্দ্বী দাবির সমাধান করতে পছন্দ করে, অপরদিকে কিছু আসিয়ান রাষ্ট্র বহুপাক্ষিক আলোচনা পছন্দ করে, কারণ তারা বিশ্বাস করে যে তারা বৃহৎ চীনের সাথে দ্বিপাক্ষিক আলোচনায় সুবিধাবঞ্চিত এবং অনেক রাষ্ট্র কর্তৃক একই ভূখণ্ডের প্রতিযোগিতামূলক দাবীসমূহ শুধুমাত্র বহুপাক্ষিক আলোচনা মাধ্যমে কার্যকরভাবে সমাধান করা যায়।
বাংলাদেশের মোবাইল নেটওয়ার্ক অপারেটরদের তালিকা
বাংলাদেশের বর্তমান মোবাইল নেটওয়ার্ক অপারেটরদের তালিকাঃ
বাংলাদেশ টেলিযোগাযোগ নিয়ন্ত্রণ সংস্থার তথ্য মতে, বাংলাদেশে বর্তমানে ৪টি মোবাইল নেটওয়ার্ক সেবাদাতা কোম্পানি আছে। বাংলাদেশের সকল মোবাইল নেটওয়ার্ক অপারেটরদের বিস্তারিত তালিকা:
জামিয়া সুবহানিয়া মাহমুদ নগর
ইতিহাস
১৯৯৮ সালের ২২ মে প্রখ্যাত দেওবন্দি ইসলামি পণ্ডিত নূর হুসাইন কাসেমী মাদ্রাসাটি প্রতিষ্ঠা করেন এবং মুহতামিমের দায়িত্ব গ্রহণ করেন। পরের বছর মাদ্রাসাটিতে দাওরায়ে হাদিস চালু করা হয়। ২০২০ সালের ১৩ ডিসেম্বর কাসেমী মৃত্যুবরণ করলে তাকে এ মাদ্রাসা সংলগ্ন কবরস্থানেই দাফন করা হয়।
শিক্ষা কার্যক্রম
মাদ্রাসাটির পাঠ্যক্রম দারসে নিজামি অনুসারে তৈরি। এটি আল হাইআতুল উলয়া লিল জামিআতিল কওমিয়ার অধীনে দাওরায়ে হাদিস এবং বেফাকুল মাদারিসিল আরাবিয়ার অধীনে অন্যান্য বোর্ড পরীক্ষায় অংশগ্রহণ করে থাকে।
ডাকাতিয়া ইউনিয়ন
ডাকাতিয়া ইউনিয়ন, ভালুকা বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।
অবস্থান ও সীমানা
ভৌগোলিক অবস্থানে ২৪.৩৭৫০° উত্তর অক্ষাংশ এবং ৯০.৩৭৭৮° পূর্ব দ্রাগিমাংশে অবস্থিত। ডাকাতিয়া ইউনিয়নের উত্তরে ভালুকার উথুরা ইউনিয়ন, পুর্বে মল্লিকবাড়ী ইউনিয়ন, দক্ষিণে কাচিনা ইউনিয়ন এবং পশ্চিমে সখিপুর উপজেলার কালিয়া ইউনিয়ন
প্রশাসনিক এলাকা
৯টি ওয়ার্ড নিয়ে ডাকাতিয়া ইউনিয়ন গঠিত। ১নং ওয়ার্ড (আউলিয়ারচালা, সিংলা, নয়াপাড়া), ২নং ওয়ার্ড (হিজুলীপাড়া, বালিয়াগাড়া, বিন্নরীপাড়া), ৩নং ওয়ার্ড (ডাকাতিয়া), ৪নং ওয়ার্ড (ইন্তারঘাট, আখালিয়া,কালিরচালা ডুমনিঘাট), ৫নং ওয়ার্ড (আংগারগাড়া), ৬নং ওয়ার্ড (হোসেনপুর), ৭নং ওয়ার্ড (ঢালুয়া, কাতলামারী), ৮নং ওয়ার্ড (পাঁচগাও), ৯নং ওয়ার্ড (চানপুর, সোনাখালী)
আয়তন ও জনসংখ্যা
আয়তন ৬৪.৯৯৪ বর্গ কিলোমিটার। ১৫,৯০৩ একর জনসংখ্যা ৩৬,৭০১ জন। পুরুষ - ১৮,৪৮৩ জন , নারী - ১৮,২১৪ জন ।
শিক্ষার হার
শিক্ষার হার :
শিক্ষা প্রতিষ্ঠান
উচ্চ বিদ্যালয় দাখিল মাদ্রাসা
স্বাস্থ্য
একটি সরকারি উপ স্বাস্থ্য কেন্দ্র আছে যা আংগারগারা বাজারে অবস্থিত। এছাড়া ৯টি ওয়ার্ডে একটি করে কমিউনিটি স্বাস্থ্য কেন্দ্র আছে।
হাট বাজার
ইউনিয়নের উল্লেখযোগ্য হাট বাজারগুলো হলো :
আংগারগাড়া বাজারে সপ্তাহে তিন দিন ইউনিয়নের সবচেয়ে বড় সাপ্তাহিক হাট বসে। এছাড়া ডাকাতিয়া চৌরাস্তায় প্রতিদিন বাজার বসে।
দর্শনীয় স্থান
১। ঢালুয়া পাড়া স্মৃতিসৌধ ২। আংগারগাড়া মুক্ত মঞ্চ,মুক্তিযোদ্ধা স্মৃতিসৌধ,এবং আংগারাড়া বাজার জামে মসজিদ মেজর আফসার উদ্দিন আহমেদের মুক্তিযুদ্ধের সময় সদর দফতর (কামুখ্যার বাড়ি) দৌলার বাজারে বীর মুক্তিযোদ্ধা এস এ কালাম সম্পাদিত জাগ্রত বাংলার পত্রিকার সদর দফতর
রতনবাই জিন্নাহ
রতনবাই পেটিট (১৯০০-১৯২৯) যিনি রুতি নামেও পরিচিত ছিলেন, মুহাম্মদ আলী জিন্নাহর পত্নী ছিলেন। তিনি ছিলেন জরাথুস্ট্রবাদের অনুসারী, জিন্নাহকে বিয়ে করলে তিনি তার নাম মরিয়ম রাখেন।
চামানি সেনেভিরত্নে
চামানি রোশিনী সেনেভিরত্নে (චමානි සෙනෙවිරත්න; জন্ম: ১৯৭৮ সালের ১৪ নভেম্বর; অনুরাধাপুরায়) একজন শ্রীলঙ্কান নারী ক্রিকেটার। তিনি একজন অলরাউন্ডার। আন্তর্জাতিক ক্রিকেটে তিনি শ্রীলঙ্কা জাতীয় মহিলা দলের পাশাপাশি সংযুক্ত আরব আমিরাত জাতীয় মহিলা ক্রিকেট দলেরও প্রতিনিধিত্ব করেছেন।
রেকর্ড
মহিলাদের আন্তর্জাতিক টেস্ট ক্রিকেটে শ্রীলঙ্কার পক্ষে একমাত্র সেঞ্চুরিটি এসেছিল চামানি সেনেভিরত্নের হাত ধরে। ১৯৯৮ সালের এপ্রিল মাসে পাকিস্তানের বিপক্ষে সেই ম্যাচে তিনি ১০৫ রান সংগ্রহ করে অপরাজিত ছিলেন। এটিই ছিল আন্তর্জাতিক টেস্টে তার জীবনের প্রথম ম্যাচ। আর এ ম্যাচেই সেঞ্চুরি হাঁকিয়ে তিনি অষ্টম ক্রিকেটার হিসেবে অভিষেক টেস্টে শত রান করা ব্যাটসম্যানদের তালিকায় অন্তর্ভুক্ত হন। আর শ্রীলঙ্কা তার ক্রিকেট ইতিহাসের পুরুষ ও মহিলা উভয় দলেই অভিষেক টেস্টে সেঞ্চুরি করা খেলোয়াড়ের দেখা পেল চামানি সেনেভিরাত্নের সেঞ্চুরির মাধ্যমে। কেননা, শ্রীলঙ্কার পুরুষ দলের হয়ে ব্রেন্ডন কুরুপ্পু (২০১ রান) এবং মহিলা দলের হয়ে সেনেভিরাত্নে এ মাইলফলক অর্জন করেন। এই লংকান অলরাউন্ডার শ্রীলঙ্কার হয়ে মাত্র একটি টেস্ট এবং ৪৭ টি এক দিনের আন্তর্জাতিক ম্যাচ খেলেছেন। তবুও, শ্রীলঙ্কার হয়ে অভিষেক টেস্টে সবচেয়ে বেশি রান করার কৃতীত্ব রয়েছে চামানি সেনেভিরত্নের দখলে (উভয় ইনিংসে ১৪৮ রান)। আর, শ্রীলঙ্কার মহিলা দল ১৯৯৮ সালের পর আর কোনো টেস্ট ম্যাচ খেলার সুযোগ না পাওয়ায় নারী টেস্ট ক্রিকেটে শ্রীলঙ্কা দলের মধ্যে তিনিই এখন পর্যন্ত সর্বোচ্চ রানের মালিক। নারীদের টেস্টে অভিষেক ম্যাচে সর্বোচ্চ রানের তালিকায় পঞ্চম স্থানে রয়েছে চামানি সেনেভিরত্নের এই ১৪৮ রানের বিধ্বংসী ইনিংসটি।
মহিলা টেস্ট ক্রিকেটের ইতিহাসে ৮ নম্বরে বা তার চেয়ে পরের কোনো অবস্থানে ব্যাটিংয়ে নেমে যে কোনও মহিলা ক্রিকেটারের সর্বোচ্চ টেস্ট স্কোরের রেকর্ডটিও রয়েছে চামানি সেনেভিরত্নের দখলে (১০৫*)।
২০১৯ সালের ১৯ ফেব্রুয়ারি কুয়েতের বিপক্ষে ২০১৯ আইসিসি ওম্যানস কোয়ালিফায়ার এশিয়া টুর্নামেন্টের একটি ম্যাচে সেনেভিরত্নে তার ক্যারিয়ারে প্রথমবারের মতো আন্তর্জাতিক নারী টুয়েন্টি-২০ তে একই ইনিংসে পাঁচ উইকেট শিকার করেছিলেন।
মন্দবাগ ট্রেন সংঘর্ষ
মন্দবাগ ট্রেন সংঘর্ষ ২০১৯ সালের ১২ নভেম্বর রাত পৌনে ৩টা ব্রাহ্মণবাড়িয়ার কসবা উপজেলার মন্দবাগে সংগঠিত হয়। মন্দবাগ রেলওয়ে স্টেশন এলাকায় ঢাকাগামী আন্তনগর ট্রেন তূর্ণা নিশীথা এক্সপ্রেস ও চট্টগ্রামগামী আন্তনগর উদয়ন এক্সপ্রেসের মুখোমুখি সংঘর্ষ হয়। এতে ১৭ জন নিহত হয় ও ৫৭ জন আহত হয়।
দুর্ঘটনা
বাংলাদেশের কসবাতে স্থানীয় সময় ৩:০০ টায় (০৯:০০ ইউটিসি) দুটি ট্রেনের মধ্যে সংঘর্ষ হয়। ২৯০০ শ্রেণির লোকোমোটিভ ২৯২৩ দ্বারা চালিত ঢাকাগামী যাত্রীবাহী আন্তনগর তূর্ণা নিশীথা ট্রেনটির সাথে চট্টগ্রামের উদ্দেশ্যে যাত্রা করা যাত্রীবাহী উদয়ন এক্সপ্রেস ট্রেনের মুখোমুখি সংঘাত ঘটে। এতে উদয়ন এক্সপ্রেসের তিনটি বগি দুমড়ে মুচড়ে যায়। হতাহতের বেশিরভাগ লোক এই ট্রেনটিতে ছিল। এই ঘটনায় ১৭ জন মারা যায় এবং ১০০ জন আহত হয়। ৫৭ জনকে হাসপাতালে নেওয়া হয়।
প্রতিবেদনে বলা হয় যে, মন্দবাগ স্টেশনের এক নম্বর লাইনে প্রবেশ করে উদয়ন এক্সপ্রেস, একই লাইনে বিপরীত দিক থেকে তূর্ণা নিশীথা ট্রেনটি আসছিল। ট্রেন দুটির এই স্টেশনে অতিক্রম করার কথা ছিল। এই জন্য উদয়ন এক্সপ্রেসকে এক নম্বর লাইন থেকে ডান পাশের লুপ লাইনে সরিয়ে নেওয়া হচ্ছিল, যাতে তূর্ণা নিশীথা পাশ কাটিয়ে স্টেশন পার হতে পারে। উদয়ন এক্সপ্রেস স্টেশনে প্রবেশের পর বিপরীত দিকের আউটারে স্বয়ংক্রিয়ভাবে লালবাতি জ্বলে ওঠে। কিন্তু তূর্ণা ট্রেনটি লালবাতি উপেক্ষা করে স্টেশনের প্রবেশ মুখে চলে আসে। তবে ততক্ষণে উদয়ন এক্সপ্রেসের ১৬টি বগির ৯টি লুপ লাইনে ঢুকে যায় কিন্তু বাকি সাতটি বগি তখনও মূল লাইনে ছিল। সে সময় ১০ নম্বর বগিতে আঘাত করে তুর্ণা নিশীথার লোকোমোটিভ। এত উদয়ন এক্সপ্রেসের ১০ নম্বরসহ ১১ এবং ১২ নম্বর বগি লাইনচ্যুত হয়। ১০ নম্বর বগি দুমড়েমুচড়ে যায়।
মন্দবাগ রেলস্টেশনের মাস্টার জাকির হোসেন চৌধুরীর ভাষ্যমতে, "আউটার [বাহির] ও হোম [ভিতরের] সিগন্যালে [সংকেতে] লাল বাতি দেয়া ছিল। কিন্তু তুর্ণা নিশীথার চালক সিগন্যাল [সংকেত] অমান্য করে ঢুকে পড়ায় এ দুর্ঘটনা ঘটে"।
তদন্ত
তূর্ণা নিশীথা ট্রেনের চালক, সহকারী এবং গার্ডকে গাফিলতির অভিযোগে সাময়িক বরখাস্ত করে রেলওয়ে কর্তৃপক্ষ। একইসাথে ৫টি তদন্ত কমিটি গঠন করা হয়। তদন্ত শেষে ট্রেন দুর্ঘটনার জন্য তূর্ণা নিশীথার কর্মীরা দায়ী বলে তদন্ত প্রতিবেদনে বলা হয়। ঢাকার রেল ভবনে আয়োজিত এক সংবাদ সম্মেলনে রেলপথমন্ত্রী নূরুল ইসলাম সুজন বলেন:
চট্টগ্রামের সেনা বিদ্রোহ ১৯৭১
চট্টগ্রামের সেনা বিদ্রোহের মধ্য দিয়ে ১৯৭১ খ্রিষ্টাব্দে বাংলাদেশের মুক্তিযুদ্ধের সূত্রপাত হয়। এই বিদ্রোহে চট্টগ্রাম সেনানিবাসের অফিসার ও সৈনিকবৃন্দ, চট্টগ্রাম শহর এলাকায় অবস্থিত ৮ম ইস্ট বেঙ্গল রেজিমেন্টের অফিসার ও সৈনিকবৃন্দ এবং চট্টগ্রাম শহরে অবস্থিত পূর্ব পাকিস্তান রাইফেলস্-এর অফিসার ও সৈনিকবৃন্দ অংশগ্রহণ করে। ১৯৭১ খ্রিষ্টাব্দের ২৫শে মার্চ মধ্য রাতে যখন পাকিস্তান সেনাবাহিনী বাঙ্গালী নিধনের উদ্দেশ্যে ঢাকা শহরে অপারেশন সার্চলাইট শুরু করে, প্রায় একই সময়ে চট্টগ্রাম শহরে বাঙ্গালী সেনাদের বিদ্রোহ শুরু হয়। সেনা বিদ্রোহের একমাত্র শাস্তি ফায়ারিং স্কোয়াডে মৃত্যুদণ্ড জেনেও সাহসী বাঙ্গালী সেনাধ্যক্ষ এবং সৈনিকেরা মানসিকভাবে এই বিদ্রোহের জন্য প্রস্তুত হয়েছিলেন এবং জ্যেষ্ঠ কর্মকর্তাবৃন্দ বিভিন্ন সময়ে নিজেদের মধ্যে আলোচনা করে বিদ্রোহের সিদ্ধান্ত নিয়েছিলেন। ২৫শে মার্চ রাতে অস্বাভাবিক পরিস্থিতির আলামত পাওয়া গেলে ডিউটি অফিসার অলি আহমদ বাঙ্গালী সহকর্মীদের নিরাপত্তার জন্য প্রয়োজনীয় ব্যবস্থা গ্রহণ করেন। এ সময় মেজর জিয়াউর রহমান স্বীয় ঊধ্বর্তন কর্মকর্তার তাৎক্ষণিক নির্দেশে চট্টগ্রাম বন্দরের উদ্দেশ্যে রওনা দিয়েছিলেন। মেজর জিয়াকে সকল বিষয় অবহিত করার জন্য ক্যাপ্টেন খালেককে প্রেরণ করা হয়। দেওয়ান হাট রেলক্রসিংয়ের নিকট মেজর জিয়াউর রহমান আসন্ন বিপদ সম্পর্কে অবহিত হয়ে তৎক্ষণাৎ প্রত্যাবর্তন করেন এবং আনুমানিক রাত ১১:৪৫ মিনিটে সেনাসদরে পৌঁছানোর পর হাতে অস্ত্র নিয়ে পাকিস্তানি সেনাদের বন্দী করতে শুরু করেন। অন্যান্যদের সঙ্গে স্বীয় কম্যন্ডিং অফিসার কর্ণেল জানজুয়াকে বন্দীকে করে নিয়ে আসেন মেজর জিয়াউর রহমান। এই পদক্ষেপের মধ্য দিয়ে ১৯৭১ খ্রিষ্টাব্দের ২৫ মার্চ মধ্যরাতের নিকটবর্তী সময়ে চট্টগ্রাম সেনা বিদ্রোহের সূচনা হয়।
ভ্যান ডাইকস
ভ্যান ডাইকস ছিল লেসবিয়ান বিচ্ছিন্নতাবাদী নিরামিষবাদীদের একটি ভ্রমণকারী ব্যান্ড। এটি ১৯৭৭ সালে মার্কিন যুক্তরাষ্ট্রে প্রতিষ্ঠিত হয়েছিল। এর প্রতিষ্ঠাতা ছিলেন হিদার এলিজাবেথ এবং অ্যাঞ্জ স্প্যাল্ডিং। এই গোষ্ঠীর সদস্যদের ডাইক নামে ডাকা হত এবং এরা গাড়িতেই বাস করত। এরা কানাডা, মার্কিন যুক্তরাষ্ট্র এবং মেক্সিকো জুড়ে ভ্রমণ করত, শুধুমাত্র ওমিন'স ল্যাণ্ডে (একটি উদ্দেশ্যমূলক সম্প্রদায়, লেসবিয়ান বিচ্ছিন্নতাবাদীদের দ্বারা সংগঠিত পাল্টা সাংস্কৃতিক, নারী-কেন্দ্রিক স্থান) থামত।
ইতিহাস
১৯৭৬ সালে, হেদার এলিজাবেথ নেলসন, তাঁর প্রাক্তন বান্ধবী ক্রিস ফক্স এবং অন্য একটি লেসবিয়ান দম্পতি ওমিন'স ল্যাণ্ড তৈরি করার প্রয়াসে টরন্টোর বাইরে সত্তর মাইল দূরে একটি ভগ্নাবস্থার খামার কিনেছিলেন। সেখানে কৃষি স্বনির্ভরতা, বিচ্ছিন্নতাবাদ এবং বহুগামিতা ছিল। টরন্টোতে ভ্রমণের সময় এলিজাবেথের সাথে অ্যাঞ্জ স্প্যাল্ডিংয়ের সাথে দেখা হয়েছিল। অ্যাঞ্জ এক বছর ধরে তার গাড়িতেই বাস করছিলেন। এলিজাবেথ এবং স্প্যাল্ডিং একসাথে ভ্যান ডাইকস গঠন করেন। স্প্যাল্ডিংয়ের নাম হয় ব্রুক ভ্যান ডাইক এবং এলিজাবেথের নাম হয় হেদার ভ্যান ডাইক এবং পরে লেমার ভ্যান ডাইক ( হেডি লেমারের নামানুসারে)। ক্রিস ফক্স হয়েছিলেন থর্ন ভ্যান ডাইক। ভ্যান ডাইকরা তাদের মাথা মুণ্ডন করত, প্রয়োজন না হলে পুরুষদের এড়িয়ে চলত এবং বিশ্বাস করত যে বিশ্ব টেস্টোস্টেরন বিষক্রিয়ার শিকার হচ্ছে। গাড়ি নিয়ে টেক্সাসে পৌঁছোনোর পরে, আরও বেশ কয়েকজন মহিলা এই দলে যোগ দিয়েছিলেন, তাঁরা হলেন: থর্নের বান্ধবী জুডিথ ভ্যান ডাইক, স্কাই ভ্যান ডাইক এবং বার্চ ভ্যান ডাইক। একসাথে, ছয়জন ভ্যান ডাইক চারটি ভ্যান চালিয়ে ইউকাটান উপদ্বীপে গিয়েছিলেন, চিচেন ইৎজা পরিদর্শন করেছিলেন। দলটি কয়েক সপ্তাহ ধরে কোজুমেলে পালোমা নামে এক লেসবিয়ানের বাড়িতে অবস্থান করেছিল। কোজুমেলে, ভ্যান ডাইকসকে মেক্সিকান পুলিশ অস্পষ্ট অভিযোগে গ্রেপ্তার করেছিল এবং কয়েক ঘন্টা জেলে আটকে রেখেছিল। বেলিজে যাওয়ার একটি প্রচেষ্টা বাতিল করা হয়েছিল এবং ভ্যান ডাইকস মার্কিন যুক্তরাষ্ট্রে ফিরে আসে। ভ্যান ডাইকস অ্যারিজোনা, আরকানসাস, ক্যালিফোর্নিয়া, ফ্লোরিডা, উত্তর ক্যারোলিনা, ওরেগন, টেক্সাস এবং নিউ মেক্সিকোতে ওমিন'স ল্যাণ্ড পরিদর্শন করেছিল। জুডিথ ভ্যান ডাইক সান ফ্রান্সিসকোতে যৌন-ইতিবাচক নারীবাদী প্যাট ক্যালিফিয়া এবং গেইল রুবিনের সাথে দেখা করেন। তাঁরা সামোইস নামক একটি লেসবিয়ান বিডিএসএম গ্রুপের সাথে যুক্ত ছিলেন। ভ্যান ডাইকস দল এস/এম (মনস্তাত্ত্বিক প্রবণতা বা যৌন অনুশীলন যা নৃশংস আচরণ এবং আত্মনিগ্রহ উভয় দ্বারা চিহ্নিত করা হয়) এবং চামড়ার সংস্কৃতি (যৌন কার্যকলাপের সময় চামড়ার পোশাকের ব্যবহার) গ্রহণ করে। ১৯৭৯ সালে, ভ্যান ডাইকস মিশিগান ওমিন'স মিউজিক ফেস্টিভালে প্রথম এস/এম কর্মশালা তৈরি করেছিল, এই নিয়ে বিতর্ক সৃষ্টি হয়েছিল।
লেমার ভ্যান ডাইক "ভ্যান ডাইক কমিক্স" শিরোনামের একটি কমিক বইয়ে ভ্যান ডাইকসের অ্যাডভেঞ্চারগুলি তারিখ অনুযায়ী সাজিয়েছেন।
নগর পরিকল্পনা
thumb|ইউরোপের একটি শিল্পভিত্তিক পরিকল্পনায় তৈরী নগর। নগর পরিকল্পনা একটি কারিগরী ও রাজনৈতিক প্রক্রিয়া যার মাধ্যমে ভূমির ব্যবহার এবং নাগরিক পরিবেশের নকশা প্রণয়ন করা হয়। এই প্রক্রিয়ার মধ্যে বায়ু, পানি, নগরের অবকাঠামো, পরিবহণ ব্যবস্থা, পরিষেবা ব্যবস্থাপনা ইত্যাদি অন্তর্ভুক্ত। নগর পরিকল্পনার মাধ্যমে মানব বসতির সঠিক উন্নয়ন নিশ্চিত করা হয়। নগরের সম্পদ (যেমন পানি, গ্যাস) কীভাবে মানুষের কাছে পৌছে দেয়া হবে, অবকাঠামোগত বিন্যাস ও স্থানভেদে ভূমির সঠিক ব্যবহার নিশ্চিতিকরণ ইত্যাদি বিষয় নগর পরিকল্পনার মাধ্যমে বাস্তবায়ন করা হয়। নগর সম্পর্কিত গবেষণা ও বিশ্লেষণ, কৌশলগত চিন্তা, স্থাপত্য, নগর নকশা, জনমত নিরীক্ষণ, নীতিমালা প্রণয়ন, বাস্তবায়ন ও ব্যবস্থাপনা নগর পরিকল্পনার বৃহৎ ক্ষেত্রের অন্তর্গত। নগর পরিকল্পনার অন্যতম বিষয় নগরের কোন অংশবিশেষের নকশা প্রণয়ন করা। নগরের সার্বিক অবস্থা অনুসারে এবং বিভিন্ন বিষয়কে চিহ্নিত করে কোন নকশা প্রণয়ন করা হয়। নগরের সঠিক ব্যবস্থাপনা নিশ্চিতের উদ্দেশ্যে প্রয়োজনীয় নীতিমালা প্রণয়নে নগর পরিকল্পনাবিদগণ কাজ করে থাকে।
ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। ঊনবিংশ শতকের মাঝামাঝি সময়ে শিল্প নগরীগুলোতে উদ্ভূত সমস্যার প্রতিক্রিয়া থেকে নগর পুনর্গঠনের প্রক্রিয়া শুরু হয়। এই প্রক্রিয়াই আধুনিক নগর পরিকল্পনার সূচনা করে। এছাড়া নগরের পুনঃউন্নয়ন বা পুনর্গঠনের ক্ষেত্রেও নগর পরিকল্পনা কাজ করে। বিশ্বের অনেক দেশে ক্রমশ বর্ধিষ্ণু নগরায়নের প্রেক্ষাপটে সঠিকভাবে নগরের উন্নয়নের ক্ষেরে নগর পরিকল্পনার প্রয়োগ করা হয়। বিংশ শতাব্দীর শেষাংশে একটি ধারণা প্রবর্তিত হয় যে সকল ধরনের পরিকল্পনার মূল লক্ষ্য টেকসই উন্নয়ন নিশ্চিতকরণ।
অনস্বরা রাজন
অনস্বরা রাজন (জন্ম: ৮ সেপ্টেম্বর ২০০২) একজন ভারতীয় অভিনেত্রী, যিনি মালয়ালম এবং তামিল চলচ্চিত্রে তার অভিনয়ের জন্য পরিচিত। তার অভিনীত প্রথম চলচ্চিত্রটি ছিল উদাহরণাম সুজাতা (২০১৭)। তিনি মালয়ালম স্বল্পদৈর্ঘ্য চলচ্চিত্র গ্লোব দিয়ে অভিনয়ে আত্মপ্রকাশ করেছিলেন। অনস্বরা বাণিজ্যিকভাবে সফল মালয়ালম চলচ্চিত্র থান্নার মাথান দিনঙ্গল (২০১৯) এবং অধ্যরাত্রী (২০১৯)-এ অভিনয়ের মাধ্যমে জনপ্রিয়তা অর্জন করেছিলেন। তিনি তার সহ-অভিনেতা ম্যাথিউ থমাসের সাথে থান্নার মাথান দিনঙ্গল (২০১৯)-এ কীর্তি এবং জাইসন চরিত্রে অভিনয়ের জন্য ২২তম এশিয়ানেট চলচ্চিত্র পুরস্কার ২০২০-এ সেরা তারকা জুটি পুরস্কার অর্জন করেছিলেন।
প্রারম্ভিক জীবন
অনস্বরা রাজন ২০০২ সালের ৮ সেপ্টেম্বর জন্মগ্রহণ করেছিলেন। তিনি ২০১৯ সালে পাইয়ানূরের সেন্ট মেরি বালিকা উচ্চ বিদ্যালয় থেকে তার ১০ম শ্রেণী পাস করেছেন এবং সরকারি উচ্চ মাধ্যমিক বিদ্যালয়, ভেলোর, পাইয়ানূর থেকে উচ্চ মাধ্যমিকে অধ্যয়ন করছেন।
কেমব্রিজ রিচ্যুয়ালিস্ট
তত্ত্ব
১৯৩৩ সালে দ্য গোল্ডেন বাউ দ্বারা অনুপ্রাণিত হয়ে গিলবার্ট মারে বছরের আত্মাকে হত্যার ঘোষণা দিয়েছিলেন। তিনি এর নাম দিয়েছিলেন "ট্র্যাজেডির উৎস সম্পর্কে গোঁড়া দৃষ্টিভঙ্গি"। এর একটি মতবাদ হলো "যে বছর ডাইমন গর্বিত হয়ে ওঠে এবং তার শত্রু তাকে মেরে ফেলে, যিনি এর মাধ্যমে খুনি হয়ে ওঠে এবং অবশ্যই তাকে বিনষ্ট করতে হয়।" এক দশক পরে, যদিও গ্রীক ট্র্যাজেডির জন্য ফ্রেজারের গবেষণা অত্যধিক কঠোর প্রয়োগ বলে বিবেচিত হয়েছিল। যার প্রেক্ষিতে ষাটের দশকের মধ্যে রবার্ট ফাগলস বলেছিলেন যে "ট্র্যাজেডির আনুষ্ঠানিক উৎসটিই সন্দেহের মধ্যে রয়েছে যা প্রায়শই তীব্র বিতর্কিত।"
প্রভাব
ধ্রুপদী সাংস্কৃতিক ভাষাতত্ত্বে তাদের কাজের মাধ্যমে তারা কেবল ধ্রুপদীতেই নয়, স্ট্যানলি এডগার হাইম্যান বা নরথ্রপ ফ্রাইয়ের মতো সাহিত্য সমালোচকদের উপরও গভীর প্রভাব ফেলতে সক্ষম হয়েছিল। তাদের দ্বারা প্রভাবিত এমিল দ্যুর্কেম ছিল এফএম কনফ্রড, যিনি ফরাসি সমাজবিজ্ঞানী ছিলেন যিনি ধর্মীয়, শৈল্পিক, দার্শনিক, এবং বৈজ্ঞানিক মত প্রকাশের সামাজিক রূপ বিশ্লেষণ করতে শাস্ত্রীয় গ্রীস ট্রাজেডি ব্যবহার করেছেন। কনফ্রড মূলত দলটির ধারণা ব্যবহার করেই এই মতবাদটি দিয়েছিলেন। অন্যান্য যাদের প্রতি দলটি গুরুত্বপূর্ণ প্রভাবক হিসাবে কাজ করেছে তারা হলেন হ্যারিসন, ডারউইন, জেমস ফ্রেজার, মার্কস, নিত্শে এবং ফ্রয়েড।
গদলিয়
গদলিয়, গেদালিয়া, গেদাললাহ অথবা গেদালেয়া(হ) ( or ; גְּדַלְיָּה Gəḏalyyā or Gəḏalyyāhū, অর্থ "ইয়াহ হচ্ছেন মহান") ছিলেন হিব্রু বাইবেলের যিরমিয়ের পুস্তক ও রাজাবলি ২ এর বর্ণনানুযায়ী একজন ব্যক্তি ও বাইবেলে উল্লেখিত ব্যক্তিত্ব যাকে যিহূদা রাজ্য আক্রমণের পর নব্য-ব্যাবিলনীয় সাম্রাজ্যের নবগঠিত ইয়েহুদ প্রদেশের প্রদেশপতি হিসেবে দ্বিতীয় নেবুচাদনেজার তাকে নিয়োগ করেন, যা যিহূদা রাজ্যের পরাজয় ও জেরুসালেমের পতনের পর গঠিত হয়েছিলো। তাকে মিসপায় কলদীয় প্রহরী পাহারা দিতো। প্রদেশপতি নিয়োগের খবর শোনার পর দেশ থেকে পার্শ্ববর্তী অঞ্চলে পালিয়ে যাওয়া ইহুদিরা আবার যিহূদায় ফিরে আসে।
গদলিয় ছিলো আহিকামের পুত্র (যে নবী যিরমিয়ের জীবন বাঁচিয়েছিলো) এবং শাফানের নাতি (যার নাম একটি পাণ্ডুলিপিতে পাওয়া গেছে যা গবেষকেরা দ্বিতীয় বিবরণ পুস্তক হিসেবে চিহ্নিত করেন)।
ঈর্ষণীয়ভাবে গদলিয় মাঠ ও দ্রাক্ষাক্ষেত্রে চাষ করতে উৎসাহ দিতে শুরু করে, এবং নিরাপত্তা ব্যবস্থা জোরদার করে। যুদ্ধে ধ্বংসযজ্ঞের পর যারা পার্শ্ববর্তী অঞ্চলগুলোতে পালিয়ে গিয়েছিলো তারা খবর পেয়ে আকৃষ্ট হয়। তারা মিসপায় গদলিয়ের কাছে আছে এবং তাদেরকে উষ্ণ অভিবাদন জানানো হয়।
ইশ্মায়েল বেন নথনিয় ও তার সাথে থাকা দশ জন ব্যক্তি মিলে গদলিয়, তার সাথে যোগ দেওয়া অধিকাংশ ইহুদি এবং নেবুচাদনেজারের রেখে আসা ব্যাবিলনীয়দের হত্যা করে । অবশিষ্ট যিহূদীরা নেবুচাদনেজারের জিঘাংসার ভয়ে মিশরে পালিয়ে যায়। ঘটনার তারিখ বাইবেল থেকে স্পষ্ট না হলেও সম্ভবত এই ঘটনাটি ৫৮৬ খ্রিস্টপূর্বে প্রথম মন্দির ধ্বংসের চার বা পাঁচ বছর তিন মাস পরে তথা ৫৮২-৫৮১ খ্রিস্টপূর্বাব্দের দিকে ঘটেছিলো ।
আদর্শ গ্যাস
আদর্শ গ্যাস (Ideal gas) হল ইতস্তত বিচরণকারী বিন্দুকণা সমষ্টি দ্বারা গঠিত তাত্ত্বিকভাবে প্রতিষ্ঠিত গ্যাস, যার কণাগুলির মধ্যে কেবল সম্পূর্ণ স্থিতিস্থাপক সংঘর্ষ হয়। আদর্শ গ্যাস তত্ত্ব অবস্থার সমীকরণ থেকে প্রাপ্ত আদর্শ গ্যাস সূত্র মেনে চলে। এই তত্ত্বটি আবার সংখ্যাতত্ত্বীয় বলবিদ্যার একটি সরল প্রয়োগ। তাই এই তত্ত্বের গুরুত্ব অপরিসীম।
১৯৮২ সালে IUPAC-এর পরিমাপ অনুযায়ী, প্রমাণ চাপ (১০৫ প্যাস্কেল পরম চাপ) ও উষ্ণতায় (২৭৩.১৫ কেলভিন উষ্ণতা) এক মোল আদর্শ গ্যাসের আয়তন হয় ২২.৭১০৯৪৭(১৩) লিটার । ১৯৮২ সালের আগে ২৭৩.১৫ কেলভিন উষ্ণতা ও ১ atm চাপকে প্রমাণ চাপ ও উষ্ণতা হিসেবে ধরা হত। ওই চাপ ও উষ্ণতায় আদর্শ গ্যাসের আয়তন হয় ২২.৪১৩৯৬২(১৩) লিটার । IUPAC-এর নির্দেশ অনুযায়ী এই পুরোনো মানকে বন্ধ করা উচিত, বাংলাদেশের পাঠ্য বইয়ে এখনও এটা ব্যবহার করা হয় কিন্তু কিছু পাঠ্যবইয়ে এখনও এই মান লেখা থাকে।
প্রমাণ চাপ ও উষ্ণতায় বেশিরভাগ বাস্তব গ্যাসই মোটামুটি আদর্শ গ্যাসের মতো আচরণ করে। কিছু গ্যাস, যেমন– নাইট্রোজেন, অক্সিজেন, হাইড্রোজেন, নিষ্ক্রিয় গ্যাস, এবং কার্বন ডাইঅক্সাইডের মতো কিছু ভারী গ্যাস নির্দিষ্ট শর্তের অধীনে আদর্শ গ্যাসের ন্যায় আচরণ করতে পারে। সাধারণত উচ্চ উষ্ণতা ও নিম্ন চাপে কোনো গ্যাস অধিকতর আদর্শ গ্যাসের মতো আচরণ করে, কারণ উপরি-উক্ত শর্তাধীন অবস্থায় গ্যাসের কণাগুলির গতিশক্তি আন্তরাণবিক বলজনিত স্থিতিশক্তি অপেক্ষা অনেক বেশি হয়, এবং, অণুগুলির আকার তাদের পারস্পরিক দূরত্বের তুলনায় নগণ্য হয়।
আদর্শ গ্যাসের ধারণা নিম্ন উষ্ণতা ও উচ্চ চাপে কাজ করে না, যেহেতু এই সময় আন্তআণবিক বল আর অণুর আকার ― দুটোই প্রভাবশালী হয়ে ওঠে। এই ধারণা ভারী গ্যাস (রেফ্রিজারেন্ট) ও তীব্র আন্তআণবিক আকর্ষণযুক্ত গ্যাসের (জলীয় বাষ্প) ক্ষেত্রেও কার্যকর নয়। উচ্চ চাপে আদর্শ গ্যাসের থেকে বাস্তব গ্যাসের আয়তন অনেক বেশি হয়। আবার কম উষ্ণতায় বাস্তব গ্যাসগুলির চাপও আদর্শ গ্যাসের তুলনায় অনেক কম। আসলে কম উষ্ণতায় ও উচ্চ চাপে বাস্তব গ্যাসগুলির অবস্থার পরিবর্তন ঘটে, অর্থাৎ এরা গ্যাসীয় অবস্থা থেকে তরল কিংবা কঠিন অবস্থায় পৌঁছোয়। কিন্তু আদর্শ গ্যাস সূত্রটি অবস্থার পরিবর্তনের ক্ষেত্রে প্রযোজ্য নয়। আরও জটিল অবস্থার সমীকরণ দিয়ে একে ব্যাখ্যা করা সম্ভব। আদর্শ গ্যাস থেকে বাস্তব গ্যাসের এই বিচ্যুতি মাত্রাহীন সংখ্যা এবং সংনম্যতা গুণক দিয়ে ব্যাখ্যা করা যায়।
নিউটনীয় বলবিদ্যা (গতীয় তত্ত্ব) এবং কোয়ান্টাম বলবিদ্যাতেও (পাত্রে আবদ্ধ গ্যাস) আদর্শ গ্যাসের উল্লেখ আছে। এছাড়া ধাতুতে ইলেক্ট্রন ের আচরণ (ড্রুড মডেল ও মুক্ত ইলেক্ট্রন মডেল) ব্যাখ্যা করতেও আদর্শ গ্যাস মডেল ব্যবহৃত হয়। সংখ্যাতত্ত্বীয় বলবিদ্যাতেও এটি একটি গুরুত্বপূর্ণ মডেল।
আদর্শ গ্যাসের প্রকারভেদ
আদর্শ গ্যাস মূলত ৩ প্রকার: সাধারণ আদর্শ গ্যাসকে দুই ভাগে ভাগ করা যায়: সাধারণ তাপগতীয় আদর্শ গ্যাস আর আদর্শ কোয়ান্টাম বোল্‌ৎজ়ম্যান গ্যাস। দুটো গ্যাস মোটামুটি একইরকম, শুধু সাধারণ তাপগতীয় আদর্শ গ্যাস সংখ্যাতত্ত্বীয় বলবিদ্যার ভিত্তিতে প্রতিষ্ঠিত, আর এনট্রপির মতো রাশিগুলিকে ধ্রুবক হিসেবে রাখা হয়েছে। কোয়ান্টাম বোস গ্যাস ও কোয়ান্টাম ফার্মি গ্যাসে উচ্চ তাপমাত্রাতেও এই ধ্রুবক নির্ধারণ করা যায়, কিন্তু আদর্শ কোয়ান্টাম বোল্‌ৎজ়ম্যান গ্যাসে তা সীমিত উষ্ণতায় সম্ভব হয়। এই ধ্রুবক বাদ দিলে আদর্শ তাপগতীয় গ্যাস ও কোয়ান্টাম বোল্‌ৎজ়ম্যান গ্যাসের ধর্ম প্রায় সমান। কোয়ান্টাম বোল্‌ৎজ়ম্যান গ্যাস থেকে প্রাপ্ত ফল সাঁকুর-টেট্রোড সমীকরণে আদর্শ গ্যাসের এনট্রপির জন্য, আর সাহা আয়নীকরণ সমীকরণে দুর্বলভাবে আয়নিত প্লাজমার জন্য ব্যবহৃত হয়।
স্থূল পরিমাপ
আদর্শ গ্যাস সূত্রটি পূর্বের গ্যাস সূত্রেরই অনুসিদ্ধান্ত। বাস্তব গ্যাসগুলি কম চাপ ও উচ্চ উষ্ণতায় প্রায় আদর্শ গ্যাসের মতো আচরণ করে। কম উষ্ণতা ও চাপে বাস্তব গ্যাসগুলি আদর্শ আচরণ থেকে সম্পূর্ণ বিচ্যুত হয়, কারণ এই সময় গ্যাসগুলি অবস্থার পরিবর্তনের মাধ্যমে ঘনীভূত হয়ে তরল কিংবা অবক্ষিপ্ত হয়ে কঠিনে পরিণত হয়। বাস্তব গ্যাসের এই বিচ্যুতির পরিমাপকেই সংনম্যতা (Compressibility) বলে।
দুটি সমীকরণের মাধ্যমে আদর্শ গ্যাসের তাপগতীয় ধর্ম ব্যাখ্যা করা যায়:
একটি হল আদর্শ গ্যাস সমীকরণ, যেখানে,
এই সমীকরণটি বয়েলের সূত্র:
(T ও n স্থির); চার্লসের সূত্র:
(P ও n স্থির); এবং অ্যাভোগাড্রোর সূত্র:
(T ও P স্থির) থেকে প্রতিষ্ঠিত, যেখানে,
তিনটি সমীকরণকে একসাথে গুণ করলে পাই: বা, আদর্শ গ্যাস অবস্থার শর্ত অনুযায়ী, অর্থাৎ,
আদর্শ গ্যাসের অন্য সূত্রটি জুলের সূত্র থেকে প্রাপ্ত, যেখানে স্থির ভরের কোনো আদর্শ গ্যাসের অভ্যন্তরীণ শক্তি কেবল তার উষ্ণতার অপেক্ষক। এই ক্ষেত্রে শর্তের সাপেক্ষে সমীকরণটিকে লেখা যেতে পারে,
যেখানে,
সূক্ষ্ম পরিমাপ
বৃহদাকার কণার (নিচের সমীকরণের বামপক্ষে) সাথে আণুবীক্ষণিক কণার (সমীকরণের ডানপক্ষে) সম্পর্ক প্রতিষ্ঠার জন্য এই সমীকরণটি ব্যবহৃত হয়: যেখানে,
ম্যাক্সওয়েলের বেগ বণ্টন সূত্রের দ্বারা গ্যাস কণাগুলি বেগ ও শক্তির সম্ভাব্যতা অনুযায়ী বণ্টিত থাকে।
আদর্শ গ্যাস সূত্রটি কয়েকটি স্বীকার্যের ভিত্তিতে প্রতিষ্ঠিত:
স্বীকার্যগুলির মধ্যে গ্যাস অণুর গোলাকার গঠনটি তাৎপর্যপূর্ণ, কারণ এর থেকে বোঝা যায়, অণুর নিজস্ব ঘূর্ণনকে ধরা হয়নি, যদিও দ্বি-পরমাণুক গ্যাসের ক্ষেত্রে এই ধারণা প্রযোজ্য নয়। গ্যাস অণু কঠিন, সংঘর্ষ স্থিতিস্থাপক, এবং আন্তরাণবিক কোনো বল নেই ― এই তিনটি স্বীকার্য পরস্পরের সাথে সম্পর্কিত। অণুগুলির পারস্পরিক দূরত্বের তুলনায় এদের আকার নগণ্য ― এই স্বীকার্যটি সবচেয়ে গুরুত্বপূর্ণ, এর মাধ্যমেই ব্যাখ্যা দেওয়া সম্ভব হয়েছে যে, কেন উচ্চ চাপে গ্যাস আদর্শ আচরণ থেকে বিচ্যুত হয়।
তাপগ্রাহিতা
হল গ্যাসের এনথ্যালপি। আদর্শ গ্যাসের ক্ষেত্রে কখনো কখনো ĉV ও ĉp-এর মানের পার্থক্য হতে পারে। কিন্তু বাস্তব গ্যাসের ক্ষেত্রে তা কখনও হবে না।
স্থির চাপে আপেক্ষিক তাপ ও স্থির আয়তনে আপেক্ষিক তাপের অনুপাত: নানা গ্যাসের মিশ্রণ বায়ুর ক্ষেত্রে এই অনুপাতের মান ১.৪।
এনট্রপি
শুধু তাপগতিবিদ্যার ফলাফল প্রয়োগ করেই আদর্শ গ্যাসের এনট্রপির চরিত্র সম্বন্ধে ধারণা পাওয়া যায়। তাপগতীয় স্থিতিশক্তির সূত্র অনুযায়ী, অভ্যন্তরীণ শক্তি U, আয়তন V, এবং অণুর সংখ্যা N-এর অপেক্ষক হিসেবে ধরে নিলে, আদর্শ গ্যাসের তাপগতীয় আচরণ নির্ণয় করা যায়। এটি একটি গুরুত্বপূর্ণ প্রক্রিয়া। একইসাথে এর মাধ্যমে আদর্শ গ্যাস সূত্র আর অভ্যন্তরীণ শক্তির ক্রিয়াও নির্ণয় করা সম্ভব।
এনট্রপি একটি যথার্থ অবকল। অবকলনের শৃঙ্খল সূত্র ব্যবহার করে, প্রাথমিক অবস্থা থেকে অন্য অবস্থায় পৌঁছোতে এনট্রপি S-এর পরিবর্তন ΔS-কে লেখা যেতে পারে,
এখানে অধীন চলটি অণুর সংখ্যা N-এর অপেক্ষক হতে পারে। প্রথম অবকলে স্থির আয়তনে আপেক্ষিক তাপের সংজ্ঞা আর দ্বিতীয় অবকলে ম্যাক্সওয়েলের সূত্র ব্যবহার করে পাওয়া যায়,
অর্থাৎ এনট্রপিকে লেখা যেতে পারে,
এখানে সমস্ত ধ্রুবককে
f(N)
হিসেবে লগারিদ্‌মের অন্তর্ভুক্ত করা হয়েছে। এই N এর মাত্রা আর VTĉV-এর মাত্রা সমান এবং লগারিদ্‌মের আর্গুমেন্ট মাত্রাহীন। এক্ষেত্রে এনট্রপিকে ব্যাপক চল হিসেবে ধরে নিতে হবে। সেই অনুসারে, অন্যান্য ব্যাপক চলগুলিকে (V ও N) যে ধ্রুবক দিয়ে গুণ করা হবে, এনট্রপিকেও সেই ধ্রুবক দিয়েই গুণ করতে হবে।
এর থেকে পাওয়া যায়,
সমীকরণটিকে a-র সাপেক্ষে অবকলন করে আর a-র মান 1 ধরে সমাধান করে পাওয়া যায়,
এর সমান। এই মান এনট্রপির সমীকরণে বসিয়ে পাই,
এবার গ্যাসের অভ্যন্তরীণ শক্তির সাপেক্ষে এনট্রপিকে লিখে পাই,
এই সমীকরণই হল U, V, N-এর সাপেক্ষে এনট্রপির প্রাথমিক সমীকরণ, যার থেকে আদর্শ গ্যাসের অন্যান্য সব ধর্ম নির্ণয় করা যায়।
শুধুমাত্র তাপগতিবিদ্যাকে ব্যবহার করে এতদূরই এগোনো সম্ভব। লক্ষণীয় যে, উপরের সমীকরণে কিছু ত্রুটি আছে– এক্ষেত্রে উষ্ণতা শূন্য হলে এনট্রপি ঋণাত্মক অসীমের দিকে এগিয়ে যায়, যা তাপগতিবিদ্যার তৃতীয় সূত্র বিরোধী। এই আদর্শ চরিত্র বিকাশের সময় এমন একটি ক্রান্তিক বিন্দু আসে (পরম শূন্য উষ্ণতায় নয়), যখন লগারিদ্‌মের আর্গুমেন্ট স্বাধীন হয়ে পড়ে, আর এনট্রপি শূন্য হয়ছ যায়। এটা স্বাভাবিক নয়। উপরের সমীকরণটি তখনই গ্রাহ্য হবে, যখন লগারিদ্‌মের আর্গুমেন্টের মান অনেকটা বড়ো হয় – V⁄N-এর মান কমে গেলে আদর্শ গ্যাসের ধারণা আর কাজ করে না। সমীকরণের এনট্রপি ও বাস্তবিক এনট্রপির মান মোটামুটি সমান হলেই ধ্রুবকটির মান যথাযথ হবে। সাকুর-টেট্রোড সমীকরণ, যা এক-পরমাণুক গ্যাসের (ĉV = 3⁄2) এনট্রপির পরিচয় দেয়, তার থেকে ওই ধ্রুবকের কোয়ান্টাম বলজাত মান পাওয়া যায়। সাকুর-টেট্রোড সমীকরণে ওই ধ্রুবকের মান কেবল গ্যাস অণুর ভরের ওপর নির্ভর করে। এই সমীকরণ পরম শূন্য উষ্ণতায় গ্যাসের এনট্রপির মান দিতে অক্ষম, কিন্তু উচ্চ উষ্ণতায় এক-পরমাণুক গ্যাসের এনট্রপি নির্ধারণ করতে পারে। ★ এনট্রপির ভৌত তাৎপর্যঃ ১. এনট্রপি একটি প্রাকৃতিক রাশি যায় মান তাপ ও পরম তাপমাত্রার অনুপাতের সমান ২.
তাপগতীয় স্থিতিশক্তি
এনট্রপিকে V, T ও N-এর অপেক্ষক ধরে নিলে,
অবস্থার সমীকরণ থেকে রাসায়নিক স্থিতিশক্তি গণনা করা যাবে:
এখানে গিব্‌স মুক্ত শক্তি G হল
এর সমান, অর্থাৎ,
এখন আদর্শ গ্যাসের তাপগতীয় স্থিতিশক্তিকে V, T ও N-এর অপেক্ষক ধরে লেখা যেতে পারে,
যেখানে,
এই সব সমীকরণগুলি অন্যান্য তাপগতীয় চলরাশি নির্ণয়ে সহায়তা করে। তবুও তাপগতীয় স্থিতিশক্তিকে প্রকাশ করার সবচেয়ে উপযোগী উপায় হল, তাদের বাস্তব চলরাশির সাপেক্ষে প্রকাশ করা। সেই অনুযায়ী কোনো আদর্শ গ্যাসের তাপগতীয় স্থিতিশক্তিকে লেখা যেতে পারে,
সংখ্যাতত্ত্বীয় বলবিজ্ঞানে হেল্ম্‌হোল্‌জ মুক্ত শক্তি ও বিভাজন অপেক্ষকের সম্পর্কটি গুরুত্বপূর্ণ, এটি বস্তুর তাপগতীয় ধর্ম নির্ণয়ে ব্যবহৃত হয়। আরও তথ্য পেতে দেখুন configuration integral।
শব্দের বেগ
আদর্শ গ্যাসে শব্দের বেগের রাশিমালা হল:
যেখানে,
আদর্শ গ্যাস সমীকরণের তালিকা
দেখুন [https://en.m.wikipedia.org/wiki/Table_of_thermodynamic_equations#Ideal_gas.html আদর্শ গ্যাস সমীক রণের তালিকা]
আদর্শ কোয়ান্টাম গ্যাস
পূর্বে উল্লিখিত সাকুর-টেট্রোড সমীকরণ থেকে পাওয়া যায়, এনট্রপি ধ্রুবক কণার তাপীয় কোয়ান্টাম তরঙ্গদৈর্ঘ্যের সাথে সমানুপাতিক। আর যে বিন্দুতে লগারিদ্‌মটির আর্গুমেন্ট শূন্য হয়, প্রায় সেই একই বিন্দুতে দুটি কণার পারস্পরিক গড় দূরত্ব ও তাপীয় তরঙ্গদৈর্ঘ্যের মান সমান হয়। কোয়ান্টাম তত্ত্ব এটিই নির্দেশ করে। যে কোনো গ্যাস উচ্চ তাপমাত্রা ও কম ঘনত্বে আদর্শ গ্যাসের মতো আচরণ করে ঠিকই, কিন্তু যে বিন্দুতে সাকুর-টেট্রোড সমীকরণও কাজ করে না, সেই বিন্দুতে গ্যাস বোসন ও ফার্মিওন সমন্বিত কোয়ান্টাম গ্যাসের মতো আচরণ শুরু করে। (আদর্শ কোয়ান্টাম গ্যাস, বিশেষত বোল্‌ৎজম্যান গ্যাসের সম্পর্কিত আরো তথ্য পেতে দেখুন পাত্রে আবদ্ধ গ্যাস")
গ্যাসের উষ্ণতা বয়েল উষ্ণতায় পৌঁছোলে, একটি নির্দিষ্ট চাপের পাল্লার মধ্যে তার আচরণ আদর্শ হয়।
আদর্শ বোল্‌ৎজম্যান গ্যাস
আদর্শ বোল্‌ৎজম্যান গ্যাসের ধর্ম সাধারণ তাপগতীয় গ্যাসের মতোই, কিন্তু এক্ষেত্রে Φ ধ্রুবক মান হয় নিম্নরূপ:
যেখানে Λ হল গ্যাসের তাপীয় ডি ব্রগ্‌লি তরঙ্গদৈর্ঘ্য আর g হল অবস্থার অবনমন।
আদর্শ বোস ও ফার্মি গ্যাস
আদর্শ বোসন গ্যাস (যেমন, ফোটন গ্যাস) বসু-আইনস্টাইন পরিসংখ্যান মেনে চলে আর এর শক্তির বণ্টন হয় বসু-আইনস্টাইন বণ্টন অনুযায়ী। আদর্শ ফার্মিওন গ্যাস মেনে চলে ফার্মি-ডিরাক পরিসংখ্যান, এবং ফার্মি-ডিরাক বণ্টন অনুযায়ী শক্তি বণ্টিত হয়।
জ্যোতির্ময় গুহঠাকুরতা
জ্যোতির্ময় গুহঠাকুরতা (১০ জুলাই, ১৯২০ - ২৭ মার্চ, ১৯৭১) একজন বাংলাদেশী বুদ্ধিজীবী ও শিক্ষাবিদ। তার অন্যতম পরিচয় তিনি বাংলাদেশের মুক্তিযুদ্ধে শহীদ হওয়া বুদ্ধিজীবীদের একজন।
প্রাথমিক জীবন ও শিক্ষা
জ্যোতির্ময় গুহঠাকুরতার জন্ম তৎকালীন ব্রিটিশ সাম্রাজ্যের (বর্তমানের বাংলাদেশ) ময়মনসিংহ জেলায়। তার পৈতৃক নিবাস বাংলাদেশের বরিশাল জেলার বানারীপাড়ায়। তার বাবার নাম কুমুদচন্দ্র গুহঠাকুরতা এবং তিনি পেশায় ছিলেন একজন স্কুল শিক্ষক।
১৯৩৬ সালে ময়মনসিংহ জিলা স্কুল থেকে জ্যোতির্ময় গুহঠাকুরতা প্রবেশিকা পরীক্ষায় উত্তীর্ণ হন। এরপর তিনি কলকাতার প্রেসিডেন্সি কলেজে আই.এসসি. কোর্সে ভর্তি হন। এক বছর সেখানে পড়াশোনা করার পর টাইফয়েডে আক্রান্ত হয়ে তিনি পরীক্ষায় অংশগ্রহণে ব্যর্থ হন। পরবর্তীকালে তিনি সেখান থেকে চলে আসেন এবং ময়মনসিংহের আনন্দমোহন কলেজে আই.এ.-তে ভর্তি হন এবং সেখান থেকে ১৯৩৯ সালে আই.এ. পাশ করেন। এরপর তিনি ইংরেজি বিষয়ে ভর্তি হন প্রাচ্যের অক্সফোর্ড খ্যাত ঢাকা বিশ্ববিদ্যালয়ে। সেখান থেকে ১৯৪২ সালে তিনি বি.এ. (সম্মান) বা স্নাতক এবং ১৯৪৩ সালে এম.এ. (মাস্টার্স) বা স্নাতকোত্তর ডিগ্রি লাভ করেন।
কর্মজীবন
জ্যোতির্ময় গুহঠাকুরতা এম.এ. পাশ করার পরপরই ১৯৪৩ সালে গুরুদয়াল কলেজে প্রভাষক হিসাবে কর্মজীবন শুরু করেন। ১৯৪৬ সাল থেকে ১৯৪৯ সাল পর্যন্ত জগন্নাথ কলেজে ইংরেজি বিভাগের লেকচারার পদে যোগ দেন। ঢাকা বিশ্ববিদ্যালয়ে মেধাবী শিক্ষক হিসেবে ফেলোশিপ নিয়ে তিনি লন্ডন গমন করেন এবং ১৯৬৭ সালে লন্ডন কিংস কলেজ থেকে পি.এইচ.ডি. ডিগ্রি লাভ করেন। ১৯৬৮ সালে তিনি ঢাকা বিশ্ববিদ্যালয়ের রিডার পদে উন্নীত হন।
সাহিত্য রচনা
জ্যোতির্ময় গুহঠাকুরতা মানবেন্দ্রনাথ রায়ের রেডিকেল হিউম্যানিজমে মতবাদে বিশ্বাসী ছিলেন। তিনি বিভিন্ন সময়ে বাংলা ও ইংরেজি ভাষায় সাহিত্য, রাজনীতি ও সমাজচিন্তামূলক অনেক প্রবন্ধ লেখেন। দেশের প্রগতিশীল বুদ্ধিজীবী সমাজে তিনি অগ্রগণ্য বিবেচিত হতেন। সুইনবার্ণ, স্টার্জ মুর অ্যান্ড এলিয়ট নামের যে অভিসন্দর্ভ তিনি পি.এইচ.ডি-র জন্য লেখেন, তা ১৯৮২ সালে ঢাকা বিশ্ববিদ্যালয় থেকে গ্রন্থাগারে প্রকাশিত হয়।
মৃত্যু
thumb
জ্যোতির্ময় গুহঠাকুরতা ঢাকা বিশ্ববিদ্যালয়ে শিক্ষক অবস্থায় কর্মরত থাকাকালীন মৃত্যুবরণ করেন। ১৯৭১ সালের বাংলাদেশের স্বাধীনতা যুদ্ধ শুরুর প্রাক্কালে ২৫ মার্চ রাতের গণহত্যার সময় তিনি ঢা.বি.-এর জগন্নাথ হলে আবাসিক শিক্ষক হিসেবে দায়িত্ব পালন করছিলেন। সেদিন তিনি পাকিস্তানি বাহিনীর দ্বারা গুলিবিদ্ধ ও আহত হন, এবং চারদিন ঢাকা মেডিকেল কলেজে চিকিৎসাধীন থাকার পর ৩০ মার্চ, ১৯৭১-এ তিনি মৃত্যুবরণ করেন।
২০২২ ভারত পুরুষ ক্রিকেট দলের ওয়েস্ট ইন্ডিজ ও মার্কিন যুক্তরাষ্ট্র সফর
ভারত পুরুষ ক্রিকেট দল ২০২২ সালের জুলাই ও আগস্ট মাসে ওয়েস্ট ইন্ডিজের বিরুদ্ধে একটি আন্তর্জাতিক সিরিজ খেলার জন্য ওয়েস্ট ইন্ডিজ ও মার্কিন যুক্তরাষ্ট্র সফর করে। সফরে তিনটি একদিনের আন্তর্জাতিক (ওডিআই) ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলা হয়।  ২০২২ সালের ১ জুন সফরের বিস্তারিত সূচি নিশ্চিত করা হয়।
ওডিআই সিরিজে ভারত ৩–০ ব্যবধানে জয়ী হয়। টি২০আই সিরিজে ভারত ৪–১ ব্যবধানে জয়লাভ করে।
দলীয় সদস্য
ওয়েস্ট ইন্ডিজের ওডিআই দলে রোমারিও শেফার্ড ও হেইডেন রশিদি ওয়ালশকে রিজার্ভ খেলোয়াড় হিসেবে রাখা হয়। ওডিআই সিরিজের আগে জেসন হোল্ডারের দেহে কোভিড-১৯ শনাক্ত হওয়ায় ওয়েস্ট ইন্ডিজের ওডিআই দলে রোমারিও শেফার্ডকে যুক্ত করা হয়। হাঁটুর চোটের কারণে ভারতের রবীন্দ্র জাদেজা প্রথম দুটি ওডিআই ম্যাচ খেলতে অসমর্থ বলে গণ্য হন, যে কারণে শ্রেয়াস আইয়ারকে ভারতের ওডিআই দলের সহ-অধিনায়ক হিসেবে মনোনীত করা হয়। প্রথম ওডিআই খেলার সময় গুডাকেশ মোতি চোট পাওয়ায় হেইডেন রশিদি ওয়ালশকে ওয়েস্ট ইন্ডিজের ওডিআই দলে যোগ করা হয়। চোট থেকে সেরে না ওঠায় রবীন্দ্র জাদেজা শেষ ওডিআই ম্যাচের ভারত দল থেকেও ছিটকে যান। টি২০আই সিরিজ শুরুর আগে ভারতের টি২০আই দল থেকে লোকেশ রাহুল ছিটকে যান। তাঁর পরিবর্তে সঞ্জু স্যামসনকে ভারতের টি২০আই দলে যোগ করা হয়। চতুর্থ টি২০আই ম্যাচ চলার সময় সিরিজের কোনও ম্যাচ না খেলা হর্ষল প্যাটেল পাঁজরের চোটের কারণে ভারত দল থেকে ছিটকে যান।
এলিভেটর বিবৃতি
একটি বিশেষ ধরনের সংক্ষিপ্ত বিবরণ বা বিবৃতিকে এলিভেটর বিবৃতি বা এলিভেটর পিচ (Elevator Pitch) হিসেবে আখ্যায়িত করা হয়, যে বিবৃতিতে সামান্য সময়ে সংক্ষেপে কোন ব্যবসায়িক প্রতিষ্ঠান বা পণ্যের পরিচিত ও গুণাবলীর সারমর্ম উল্লেখ করা হয়। বিবৃতিটির নাম ‘এলিভেটর বিবৃতি’ হওয়ার কারণ হচ্ছে, বিবৃতিটি সচরাচর এলিভেটর বা লিফটে করে এক তালা থেকে অপর তালায় পৌঁছতে যে পরিমাণ সময় লাগতে পারে, অর্থাৎ তিরিশ সেকেন্ড থেকে দু’মিনিট, সে পরিমাণ সময়ের মধ্যে দেওয়া হয়ে থাকে।
প্রাতিষ্ঠানিক ভাবে বিভিন্ন পেশা ও পেশাগত ধাপের মানুষ, যেমন প্রকল্প ব্যবস্থাপক, বিক্রয় প্রতিনিধিগণ বা কোন প্রতিষ্ঠানের নীতিনির্ধারকগণ, এই ধরনের বিবৃতি দিয়ে থাকেন। এলিভেটর বিবৃতি বক্তব্য, লিখিত বা ভিডিও, যেকোন উপায়ে দেয়া হতে পারে।
প্রচলিত মতে সাধারণত নতুন বা পুরোন উদ্যোক্তারা তাদের কোন ব্যবসায়িক প্রস্তাবনা উপস্থাপন করার ও আর্থিক বিনিয়োগ পাওয়ার লক্ষ্যে বিনিয়োগকারীদের উদ্দেশ্যে এ ধরনের বিবৃতি দিয়ে থাকেন। ব্যবসায়িক প্রস্তাবনা প্রস্তুত করার অংশ হিসেবেই উদ্যোক্তারা এ ধরনের বিবৃতি তৈরি করেন। বিবৃতি তৈরির ক্ষেত্রে বুদ্ধিমত্তা ও সুন্দর উপস্থাপনা গুণ প্রয়োজন হয় কারণ অনেক ক্ষেত্রেই বিনিয়োগকারীরা ব্যবসায়িক প্রস্তাবনার গুণাবলী যাচাইয়ে এ ধরনের বিবৃতিকে এক প্রকারের মানদন্ড হিসেবে ব্যবহার করেন।
উদ্যোক্তা ছাড়াও ব্যক্তিগত সাক্ষাতকার ও দাপ্তরিক উপস্থাপনার জন্য পেশাদাররা এই পদ্ধতি ব্যবহার করেন।
কল্পসূত্র
ভদ্রবাহুকে এই গ্রন্থের রচয়িতা মনে করা হয়। জৈন বিশ্বাস অনুসারে, মহাবীরের নির্বাণ লাভের (প্রথাগত মত অনুসারে খ্রিস্টপূর্ব ৫৯৯ -৫২৭ অব্দ) দেড়শো বছর পর এই গ্রন্থটি রচিত হয়েছিল।
ইতিহাস
শ্বেতাম্বর সম্প্রদায়ের অন্তর্গত জৈন সাহিত্যের ছয়টি শাখার মধ্যে কল্পসূত্র গ্রন্থটিকে অন্যতম 'ছেদসূত্র' মনে করা হয়। এই গ্রন্থে বিস্তারিত জীবনী আলোচিত হয়েছে। খ্রিস্টীয় পঞ্চদশ শতাব্দীর মধ্যভাগ থেকে এই গ্রন্থ অবলম্বনে একাধিক পুথিচিত্র ও ক্ষুদ্রচিত্র অঙ্কিত হয়েছে। এই গ্রন্থের সবচেয়ে পুরনো যে কাগজে লিখিত পুথিগুলি পাওয়া যায়, সেগুলি খ্রিস্টীয় চতুর্দশ শতাব্দীতে পশ্চিম ভারতে লিখিত হয়েছিল।
গুরুত্ব
জৈন সন্ন্যাসী ও সাধারণ গৃহস্থদের আট দিন ব্যাপী উৎসব পর্যুষণে এই গ্রন্থটি পঠিত ও অভিনীত হয়। জৈনধর্মে কেবল সন্ন্যাসীরাই এই গ্রন্থটি পাঠের অধিকারী। তাই এই গ্রন্থটির আধ্যাত্মিক মূল্য অত্যন্ত বেশি।
কাচিনা ইউনিয়ন
কাচিনা ইউনিয়ন বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।
১৩৯২৮একর আয়তন ও জনসংখ্যা
১৮৬০৮জন পুরুষ,১৮৩৯৩ জন মহিলা,জিও কোডঃকাচিনা ৬০
শিক্ষা
শিক্ষার হার :40.83%
শিক্ষা প্রতিষ্ঠান১.কাচিনা সরকারি প্রাথমিক বিদ্যালয় ২.কাচিনা উচ্চ বিদ্যালয় ৩.বাটাজোড় সরকারি প্রাথমিক বিদ্যালয় ৪.বাটাজোড় বি.এম.উচ্চ বিদ্যালয়.৫ বাটাজোড় সোনার বাংলা ডিগ্রি কলেজ
মুখ্যমন্ত্রী (ভারত)
ভারতীয় প্রজাতন্ত্রে মুখ্যমন্ত্রীগণ হলেন ভারতের ২৮টি রাজ্য ও দু’টি কেন্দ্রশাসিত অঞ্চলের (দিল্লি ও পুদুচেরি) নির্বাচিত সরকার-প্রধান। ভারতের সংবিধান অনুসারে, রাজ্যপাল হলেন রাজ্যের নিয়মতান্ত্রিক প্রধান। কিন্তু প্রকৃত শাসনক্ষমতা সংশ্লিষ্ট রাজ্যের মুখ্যমন্ত্রীর হাতে ন্যস্ত থাকে। রাজ্যের বিধানসভা নির্বাচনের পর রাজ্যপাল সাধারণত সংখ্যাগরিষ্ঠ আসনে জয়ী দলকে (বা জোটকে) সরকার গঠনের জন্য আহ্বান জানান। তিনিই মুখ্যমন্ত্রীকে নিয়োগ ও শপথবাক্য পাঠ করান। মুখ্যমন্ত্রী ও তাঁর মন্ত্রিসভা বিধানসভার কাজে নিজের কাজকর্মের জন্য যৌথভাবে দায়ী থাকেন। ওয়েস্টমিনিস্টার ধাঁচের সংসদীয় ব্যবস্থায়, বিধানসভার আস্থা অর্জনে সক্ষম মুখ্যমন্ত্রীর মেয়াদ বিধানসভার পাঁচ বছরের মেয়াদের সমান (শুধুমাত্র জম্মু ও কাশ্মীর বিধানসভার মেয়াদ ছয় বছর) হয়। মুখ্যমন্ত্রীর কার্যকালের মেয়াদের সংখ্যা নির্দিষ্ট সীমায় আবদ্ধ নয়। মুখ্যমন্ত্রী রাজ্য সরকারের মন্ত্রিসভার প্রধান। কোনও কোনও ক্ষেত্রে একজন উপমুখ্যমন্ত্রী তাঁকে সহায়তা করেন।
বিধানসভা নির্বাচনের পরে নতুন বিধানসভা গঠন ও নতুন মন্ত্রিসভার শপথগ্রহণের পূর্বে মুখ্যমন্ত্রী আনুষ্ঠানিকভাবে পদত্যাগ করেন। এরপর রাজ্যপাল নতুন মুখ্যমন্ত্রীকে নিয়োগ করার আগে পর্যন্ত প্রাক্তন মুখ্যমন্ত্রীই "তত্ত্বাবধায়ক" মুখ্যমন্ত্রীর দায়িত্ব পালন করেন। বিধানসভায় মুখ্যমন্ত্রী আস্থা অর্জনে ব্যর্থ হলে রাজ্যপাল পরবর্তী পদক্ষেপ গ্রহণের আগেও মুখ্যমন্ত্রী এই দায়িত্ব পালন করে থাকেন। তবে এই পদটি সাংবিধানভাবে সংজ্ঞায়িত নয় বলে তত্ত্ববধায়ক মুখ্যমন্ত্রী একজন ক্ষমতাসীন মুখ্যমন্ত্রীর সকল অধিকারই উপভোগ করেন। তবে কোনও গুরুত্বপূর্ণ নীতি বা সিদ্ধান্ত তিনি তাঁর স্বল্পকালীন মেয়াদে গ্রহণ করবেন, এটাই আশা করা হয়।
একদর
থাম্ব
'ফিক্সড প্রাইস বা 'একদর' হল পণ্য বা পরিষেবার জন্য নির্ধারিত মূল্য, যাতে দর কষাকষি নেই।
কোনো পণ্যের মূল্য নির্ধারিত থাকতে পারে, কেননা বিক্রেতা অথবা কর্তৃপক্ষের মাধ্যমে দাম নির্ধারণ করা হয়।
বিশ্বের অনেক অংশে দর কষাকষি খুবই সাধারণ বিষয়। কিন্তু ইউরোপ, উত্তর আমেরিকা এবং জাপানের বেশিরভাগ খুচরা দোকানে দর কষাকষির সুযোগ নেই। এছাড়া অন্যত্র স্থির মূল্য আদর্শ থেকে ব্যতিক্রম থাকে।
একদরের চুক্তি
একটি নির্দিষ্ট-মূল্যের চুক্তি হল এমন একটি চুক্তি যেখানে চুক্তির অর্থপ্রদান খরচ-প্লাস চুক্তির বিপরীতে ঠিকাদার কর্তৃক ব্যয় করা সম্পদ বা সময়ের উপর নির্ভর করে না। স্থির-মূল্যের চুক্তিগুলি প্রায়শই সামরিক এবং সরকারী ঠিকাদারদের জন্য বিক্রেতার পক্ষে ঝুঁকি রাখতে এবং খরচ নিয়ন্ত্রণ করতে ব্যবহৃত হয়।
ঐতিহাসিকভাবে, যখন অপ্রত্যাশিত বা উন্নয়নমূলক প্রযুক্তি সহ নতুন প্রকল্পের জন্য স্থির-মূল্যের চুক্তিগুলি ব্যবহার করা হয়, তখন প্রোগ্রামগুলি ব্যর্থ হতে পারে যদি অপ্রত্যাশিত খরচ ঠিকাদারের অতিরিক্ত শোষণ করার ক্ষমতাকে অতিক্রম করে। তা সত্ত্বেও, এই ধরনের চুক্তি জনপ্রিয় হতে থাকে। স্থির-মূল্যের চুক্তিগুলি সর্বোত্তমভাবে কাজ করে যখন খরচগুলি আগে থেকেই পরিচিত হয়।
বাংলাদেশের প্রেক্ষাপট
বাংলাদেশে প্রায় সিংহভাগ মানুষ একদরে অভ্যস্ত নয়। এখানে দর কষাকষি সাধারণ বিষয়। কিন্তু বর্তমানে শহরাঞ্চলের বড় বড় দোকান সমূহে একদর ব্যবস্থা চালু আছে। ঢাকার অন্যতম বিপণিকেন্দ্র "বসুন্ধরা সিটি" তে ক্রেতাদের সুবিধার জন্য এবং আন্তর্জাতিক মানের বিপণিবিতান হিসেবে গড়ে তোলার লক্ষ্যে কর্তৃপক্ষ সকল দোকানে একদর ব্যবস্থা চালু করে।
মিলেনিয়াম স্টেডিয়াম
মিলেনিয়াম স্টেডিয়াম ইংল্যান্ডের কার্ডিফ সিটিতে অবস্থিত। ১৯৯৯ সালে এটা উন্মুক্ত করা হয়। এটি মূলত ওয়েলস রাগবি টিমের হোম ভেন্যু হিসেবে ব্যবহৃত হয়। ২০১৬ সালে কার্ডিফ ভিত্তিক নির্মাণ প্রতিষ্ঠানের সাথে ১০ বছর স্পন্সরশিপের চুক্তিতে এই স্টেডিয়ামের নাম পরিবর্তন করে রাখা হয় প্রিন্সিপালিটি স্টেডিয়াম। ৭৪,৫০০ ধারণ ক্ষমতা বিশিষ্ট এই স্টেডিয়ামে রাগবি ছাড়াও ফুটবল ম্যাচও অনুষ্ঠিত হয় মাঝেমাঝে। ১৯৯৯ সালে ফুটবল বিশ্বকাপকে সামনে রেখে ন্যাশনাল স্টেডিয়াম কার্ডিফ আর্মস পার্ককে ১২১ মিলিয়ন ইউরো খরচে সংস্কার করে মিলেনিয়াম স্টেডিয়াম বানানো হয়। এফ এ কাপ ফাইনাল ম্যাচটি ২০০১-০৬ সাল পর্যন্ত এই স্টেডিয়ামে হয়ে আসছে। ২০১৭ সালের উয়েফা চ্যাম্পিয়নস লীগের ফাইনাল ম্যাচটিও এই স্টেডিয়ামে অনুষ্ঠিত হয়।
জেড সম্রাট
জেড সম্রাট ( or 玉帝, Yù Dì) হলেন চীনের সংস্কৃতি, চীনের লোকজ ধর্ম ও চীনা পুরাণে উল্লেখিত প্রথম ঈশ্বর (太帝 tài dì)। তাও ধর্ম মতে, তিনি হলেন ইয়ুনশি তিয়ানজুন, তিনজন পবিত্র আত্মার একজন। চাও ধর্ম মতে তিনি হলেন চাও ডাই (Cao Đài), সর্বোচ্চ ক্ষমতার অধিকারী।
জেড সম্রাট আরও অনেক নামে পরিচিত, যেমন স্বর্গীয় পিতা (天公, Tiān Gōng), সাধারণ মানুষের কাছে যা স্বর্গের সর্বোচ্চ পদ বুঝায়। এছাড়া তিনি ইয়ু হুয়াং শাংডি (玉皇上帝, Yu Huang Shangdi) এবং ইয়ু হুয়াং ডাডি (玉皇大帝, Yu Huang Dadi) নামে পরিচিত।
উৎপত্তি
১৭৫০ কল্প-এর (প্রতি কল্পের সময় ছিল ১২৯,০০০ বছর) পরে, তিনি অমরত্ব লাভ করেন। আরও ১০০ মিলিয়ন বছর পর তিনি জেড সম্রাট হন (প্রাপ্ত তথ্য অনুসারে, তার জেড সম্রাট হওয়ার পূর্ববর্তী সময় ছিল ২২৬,৮০০,০০০ বছর)।
দুষ্টের দমন
thumb|জেড সম্রাট ও অন্যান্য স্বর্গীয় দেবতাদের পোট্রেট পুরাণের একটি গল্পে বর্ণিত আছে জেড সম্রাট কীভাবে স্বর্গ ের সকল দেবতাদের সম্রাট হয়েছিলেন। শুধুমাত্র এই কাহিনীতেই তার বীরত্বের কথা ফুটে উঠেছে।
সৃষ্টির শুরুতে পৃথিবী বসবাসের অনুপযুক্ত ছিল। সাধারণ মানুষকে বিভিন্ন রকম ভয়ংকর দানবের সাথে যুদ্ধ করে বেঁচে থাকতে হত। তাদের বাঁচানোর জন্য যথেষ্ট পরিমাণ দেবতা ছিল না। অনেক ক্ষমতাধর দানবেরা স্বর্গের অমর দেবতাদের অবজ্ঞা করত। জেড সম্রাট একজন সাধারণ অমর দেবতা ছিলেন যে পৃথিবীতে মানুষকে সাহায্য করত। তিনি এই ভেবে দুঃখবোধ করতেন যে তিনি শুধু মানুষের দুঃখ-দুর্দশা কমাতে পারেন কিন্তু তা একেবারে নিশ্চিহ্ন করতে পারেন না। তিনি তার মন্ত্রীকে নিয়ে এক পর্বতের গুহায় তাও নির্মাণ করেন এবং ধ্যানমগ্ন হন। সেখানে তিনি ৩,২০০ টি শক্তিপরীক্ষা দেন, প্রতিটি পরীক্ষার সময় ছিল ৩ মিলিয়ন বছর।
এই সময়ে পৃথিবীতে একটি শক্তিশালী দুষ্ট আত্মা স্বর্গের অমর দেবতাদের হত্যা করে মহাবিশ্বের কর্তৃত্ব গ্রহণ করার ইচ্ছা পোষণ করে। এই দুষ্ট আত্মাও তার শক্তি বৃদ্ধির জন্য ধ্যানে যায়। সেও ৩,০০০ টি পরীক্ষায় উত্তীর্ণ হয়। শেষ পরীক্ষার পর সে নিজেকে এতই আত্মবিশ্বাসী মনে করে যে তাকে কেউ হারাতে পারবে না। সে পৃথিবীতে এসে স্বর্গে আক্রমণ করার জন্য দুষ্ট আত্মাদের এক বাহিনী তৈরি করে। স্বর্গের দেবতারাও একত্রিত হয় এবং যুদ্ধের প্রস্তুতি নেয়। কিন্তু তারা সকলেই সেই দুষ্ট আত্মার কাছে পরাজিত হয়।